અમદાવાદ: દાંતીવાડા વાઘરોડ નજીક ચિત્રાસણી માર્ગ પર ટ્રક અને કાર વચ્ચે સર્જાયેલા ગમખ્વાર અકસ્માતમાં ત્રણ જણાનાં ઘટના સ્થળે જ મોત થયાં હતાં જ્યારે બેની સ્થિતિ અત્યંત નાજૂક હોવાનું જાણવા મળે છે. અા અંગેની વિગત એવી છે કે ગઈ કાલે વાઘરોડ રામસીડા ગામ વચ્ચે ચિત્રાસણી માર્ગ પરથી પસાર થઈ રહેલ એક ટ્રક સામેથી અાવી રહેલી લકઝુરિયસ કાર સાથે જોરદાર ધડાકા સાથે અથડાતાં કારનો કચ્ચરઘાણ બોલી ગયો હતો અને કારમાં બેઠેલા ત્રણ વ્યક્તિના ગંભીર ઈજાઓ થવાથી ઘટનાસ્થળે જ મોત થયાં હતાં. જેમાં શાહિદ જહાંગીર કુરેશી, રમેશ પુસ્તાજી માજીરાણા અને ટ્રકચાલકનો સમાવેશ થાય છે જ્યારે બે વ્યક્તિને ગંભીર ઈજાઓ પહોંચતા તાત્કાલીક ખસેડવામાં અાવી હતી જ્યાં બંનેની સ્થિતિ નાજુક હોવાનું જાણવા મળે છે.